AIŠKINAMASIS RAŠTAS
DĖL BUTO ĮSIGIJIMO SAVIVALDYBĖS NUOSAVYBĖN PAGAL PROJEKTĄ „APSAUGOTO BŪSTO ĮRENGIMAS PANEVĖŽYJE“
2026 m. rugpjūčio   d.
Panevėžys

1. Sprendimo projekto tikslai ir uždaviniai:
Šio sprendimo projekto tikslas – pritarti buto įsigijimui įgyvendinant projektą „Apsaugoto būsto įrengimas Panevėžyje“ padidinant socialinių paslaugų ir infrastruktūros prieinamumą Panevėžio miesto savivaldybėje sudarant galimybes asmenims su intelekto ir (ar) psichikos negalia gyventi bendruomenėje, gauti reikiamą pagalbą, ugdyti savarankiškumą ir visaverčiai dalyvauti visuomenės gyvenime. Projektas siekia įgyvendinti ne tik socialinės įtraukties principus, bet ir prisidėti prie valstybės įsipareigojimų, susijusių su deinstitucionalizacijos reformos įgyvendinimu. Įgyvendinant šį projektą planuojama įsigyti 12 butų daugiabučiuose gyvenamuosiuose namuose Panevėžio mieste, kuriuose po pritaikymo darbų galės gyventi 24 asmenys. Butuose bus įrengtos visos reikiamos sąlygos, užtikrinančios patogų ir orų gyvenimą, taip pat bus teikiamos konsultavimo, socialinių įgūdžių ugdymo, tarpininkavimo ir kitos reikalingos paslaugos. Projektas prisidės prie deinstitucionalizacijos tikslų įgyvendinimo, sudarydamas sąlygas perkelti asmenis iš globos įstaigų į bendruomenę.

2024 m. kovo 28 d. Panevėžio miesto savivaldybės tarybos sprendimu Nr. 1-97 „Dėl pritarimo projekto „Apsaugoto būsto įrengimas Panevėžyje“ įgyvendinimo plano teikimui Europos Sąjungos fondų investicijoms gauti, projekto dalinio finansavimo ir įgyvendinimo“ ir pagal projekto „Apsaugoto būsto įrengimas Panevėžyje“ 2024 m. liepos 30 d. sutartį Nr. 25-403-P-0002, atsižvelgiant į Panevėžio miesto savivaldybės administracijos 2026 m. rugpjūčio 5 d. Butų pirkimo, įgyvendinant projektą „Apsaugoto būsto įrengimas Panevėžyje“ komisijos posėdžio protokolą Nr. 18-1654, komisija pritarė buto, esančio (duomenys neskelbtini) pirkimui už 90 000,00 Eur (devyniasdešimt tūkstančių eurų), buto bendras plotas – 44,22 kv. m.


2. Siūlomos teisinio reguliavimo nuostatos, laukiami rezultatai:

Savivaldybei nuosavybės teise priklausančio turto savininko funkcijas remdamasi įstatymais įgyvendina Savivaldybės taryba.


Nekilnojamųjų daiktų pirkimą reguliuoja Dėl žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašas, patvirtintas Lietuvos Respublikos Vyriausybės 2017 m. gruodžio 13 d. nutarimu Nr. 1036 (toliau - Aprašas). Vadovaujantis Aprašo 67 punktu Savivaldybės tarybai teikiamas sprendimo pirkti nekilnojamąjį daiktą (butą) Savivaldybės nuosavybėn projektas. Butas patikėjimo teise bus perduotas Panevėžio socialinių pokyčių centrui. 
3. Lėšų poreikis ir šaltiniai:

Šiuo sprendimu įsigyjamas vienas 2 kambarių butas, esantis (duomenys neskelbtini), III aukšte, už 90 000,00 Eur (devyniasdešimt tūkstančių eurų). Už jį bus apmokėta 85 proc. ES lėšomis (76 500,00 Eur) ir 15 proc. Savivaldybės biudžeto lėšomis (13 500,00 Eur).

Visam projektui įgyvendinti (12 butų įsigijimui) skiriamos ES lėšos 1 102 619,59 Eur ir Savivaldybės biudžeto lėšos 194 579,93 Eur.
4. Sprendimui priimti reikalingi pagrindimai, skaičiavimai ar paaiškinimai:

Pagal UAB „Verslavita“ nekilnojamojo turto vertinimo 2026 m. gegužės 25 d. ataskaitą, butas (duomenys neskelbtini) įvertintas 83 000,00 Eur (aštuoniasdešimt trys tūkstančiai eurų). Derybų metu suderėta kaina ir vertinimo ataskaitoje pateikta kaina neviršija Aprašo 49 punktu numatytų10 procentų kainų skirtumų.
5. Kieno iniciatyva parengtas sprendimo projektas:

Sprendimo projektą parengė Turto valdymo skyrius.

Kadangi asmens duomenys neskelbtini, su dokumentais galima susipažinti 327 kabinete.

Turto valdymo skyriaus vyriausioji eksploatavimo inžinierė 


Eglė Skujienė
